യുവാവിനെ കൊലപ്പെടുത്താന് ശ്രമിച്ച കേസിലെപ്രതികള് പിടിയില് തിരുവനന്തപുരം: യുവാവിനെ ആക്രമിച്ചു കൊലപ്പെടുത്താന് ശ്രമിച്ച കേസിലെ പ്രതികളെ പോലീസ് പിടികൂടി. മുട്ടത്തറ ബീമാപള്ളി ഈസ്റ്റ് വേപ്പുംമൂട് പുതുവല് പുരയിടം അനില് 45, മുട്ടത്തറ ബീമാപള്ളി ഈസ്റ്റ് വാര്ഡില് വേപ്പുംമൂട്ജോര്ജീനാ ഹൗസില് ബൈജു 40 എന്നിവരെയാണ് വലിയതുറ പോലീസ് അറസ്റ്റ് ചെയ്തത്. കഴിഞ്ഞ 24 നാണ് സംഭവം നടന്നത്. രാത്രി 9.30 മണിയോടെ വീട്ടിലേക്കു പോകുകയായിരുന്ന വലിയതുറ സ്വദേശി ലിനുവിനെ തടഞ്ഞുനിര്ത്തിയ പ്രതികള് ബിയര് കുപ്പി കൊണ്ട് തലക്കടിച്ചും കത്തി കൊണ്ട് കുത്തിയും മുറിവേല്പ്പിക്കുകയായിരുന്നു. പ്രതികള് പരസ്യമായി റോഡില് നിന്ന് അസഭ്യം പറഞ്ഞത് ചോദ്യം ചെയ്തതിലുള്ള വിരോധമാണ് ആക്രമണത്തിനു കാരണം. ആക്രമണത്തിനു ശേഷം ഒളിവില് പോയ പ്രതികളെ കുറിച്ച് ശംഖുമുഖം അസിസ്റ്റന്റ് കമ്മീഷണര് ഡി.കെ.പൃഥ്വിരാജിന് ലഭിച്ച രഹസ്യ വിവരത്തിന്റെ അടിസ്ഥാനത്തില് വലിയതുറ എസ്.എച്ച്. ഒ പ്രകാശിന്റെ നേതൃത്വത്തില് എസ്. ഐ.മാരായ അഭിലാഷ് എം, അജികുമാര്, സി.പി.ഓ മാരായ മാരായ ഷിജു, പ്രവീണ് രാജ് എന്നിവരടങ്ങിയ പോലീസ് സംഘമാണ് അറസ്റ്റ് ചെയ്തത്. ഇരുവര്ക്കുമെതിരെ തിരുവനന്തപുരം ജില്ലയില് നിരവധി ക്രിമിനല് കേസുകള് നിലവിലുണ്ട്. കോടതിയില് ഹാജരാക്കിയ പ്രതികളെ റിമാന്ഡ് ചെയ്തു.